Document ID: 31997R1324

ΚΑΝΟΝΙΣΜΟΣ (ΕΚ) αριθ. 1324/97 ΤΗΣ ΕΠΙΤΡΟΠΗΣ της 9ης Ιουλίου 1997 για την τροποποίηση του κανονισμού (ΕΚ) αριθ. 1325/96 για τον καθορισμό του ισοζυγίου εφοδιασμού των Καναρίων Νήσων σε προϊόντα του τομέα του ρυζιού, και των λεπτομερειών προσαρμογής των ενισχύσεων για τα προϊόντα που κατάγονται από την Κοινότητα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1601/92 του Συμβουλίου, της 15ης Ιουνίου 1992, για ειδικά μέτρα που αφορούν ορισμένα γεωργικά προϊόντα υπέρ των Καναρίων Νήσων (1), όπως τροποποιήθηκε τελευταία από τον κανονισμό (ΕΚ) αριθ. 2348/96 (2), και ιδίως το άρθρο 3 παράγραφος 4,
Εκτιμώντας:
ότι ο κανονισμός (ΕΚ) αριθ. 2790/94 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 2883/94 (4), έχει θεσπίσει τις κοινές λεπτομέρειες εφαρμογής του ειδικού καθεστώτος εφοδιασμού όσον αφορά ορισμένα γεωργικά προϊόντα υπέρ των Καναρίων Νήσων, που καθιερώθηκε από τον κανονισμό (ΕΟΚ) αριθ. 1601/92 7
ότι το άρθρο 2 του κανονισμού (ΕΟΚ) αριθ. 1325/96 (5) προβλέπει προσαρμογή της ενισχύσεως για τις παραδόσεις στις Καναρίους Νήσους των προϊόντων που προέρχονται από την κοινοτική αγορά συναρτήσει ιδίως της διαφοράς των τιμών στην παρέμβαση που ισχύουν αντιστοίχως την ημέρα υποβολής της αιτήσεως χορηγήσεως πιστοποιητικού ενισχύσεως και του μηνός καταχωρήσεως του πιστοποιητικού αυτού 7 ότι δεν δικαιολογείται πλέον μια τέτοια προσαρμογή μετά την εφαρμογή των διατάξεων των άρθρων 6 και 7 του προαναφερθέντος κανονισμού (ΕΟΚ) αριθ. 2790/94 ο οποίος προβλέπει, μεταξύ άλλων, την έκδοση του πιστοποιητικού ενισχύσεως μετά από προσκόμιση του τιμολογίου αγοράς και της φορτωτικής μεταφοράς που εκδίδονται στο ονοματεπώνυμο του αιτούντος το πιστοποιητικό 7 ότι πρέπει συνεπώς να καταργηθεί αυτός ο μηχανισμός προσαρμογής 7
ότι με βάση τις αιτιολογίες που υποβάλλονται από τις αρμόδιες αρχές, πρέπει να αυξηθούν οι ποσότητες που αναγράφονται στο προβλεπόμενο ισοζύγιο εφοδιασμού που θεσπίσθηκε για την περίοδο 1996/97 για να ληφθούν υπόψη οι ανάγκες του αρχιπελάγους των Καναρίων 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχειρίσεως σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1325/96 τροποποιείται ως εξής:
1. το άρθρο 2 διαγράφεται 7
2. το παράρτημα αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 9 Ιουλίου 1997.

Labels: 17
19
5
3
18